als_Latn dik_Latn tur_Latn
Apple po planifikon të instalojë sistemin iOS edhe tek makinat. Sipas The Financianal Times kompania do të prezantojë javën tjetër, tek Ekspozita e Makinave në Gjenevë, programin e ri që do të përdoret tek makinat. Apple ka bashkëpunuar me kompani si Ferrari, Volvo dhe Mercedes-Benz për të përdorur këtë program të ri. Nuk është bërë akoma e ditur se në cilat pajisje motorike do të instalohet ky program, por sipas gazetës detajet do të jepen gjatë shfaqjes.
Apple ka prezantuar sistemin iOS tek makinat në vitin 2013, gjatë Kongresit Botëror të Sipërmarrësve , me premtimin se gjatë vitit 2014 ky sistem do të instalohet në shumë makina të kompanive të ndryshme.
Krijuesit e programeve thonë se Apple ka sjellë shumë risi në sistemin iOS, që do të përdoret tek makinat. Disa nga shërbimet që do të ofrohen janë: Siri Eyes që ju lejon të dërgoni mesazhe zanore, të bëni telefonata; gjithashtu ofron navigimin sateleitor nëpërmjet Apple maps, aplikacionin iMessage, etj. (Herë të lexuara: 268)
als_Latn als_Latn als_Latn